CELEX: C2006/086/28
Language: el
Date: 2006-04-08 00:00:00
Title: Υπόθεση C-70/06: Προσφυγή της Επιτροπής των Ευρωπαϊκών Κοινοτήτων κατά Πορτογαλικής Δημοκρατίας, που ασκήθηκε στις  7 Φεβρουαρίου 2006

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/15
            
         Προσφυγή της Επιτροπής των Ευρωπαϊκών Κοινοτήτων κατά Πορτογαλικής Δημοκρατίας, που ασκήθηκε στις 7 Φεβρουαρίου 2006
   (Υπόθεση C-70/06)
   (2006/C 86/28)
   Γλώσσα διαδικασίας: η πορτογαλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Xavier Lewis και António Caeiros, με τόπο επιδόσεων στο Λουξεμβούργο, άσκησε ενώπιον του Δικαστηρίου των Ευρωπαϊκών Κοινοτήτων στις 7 Φεβρουαρίου 2006 προσφυγή κατά της Πορτογαλικής Δημοκρατίας.
   Η προσφεύγουσα ζητεί από το Δικαστήριο:
   
               1)
            
            
               να αναγνωρίσει ότι η Πορτογαλική Δημοκρατία, μη λαμβάνοντας τα αναγκαία μέτρα προς εκτέλεση της αποφάσεως του Δικαστηρίου των Ευρωπαϊκών Κοινοτήτων της 14ης Οκτωβρίου 2004, που εκδόθηκε στην υπόθεση C-275/03, Επιτροπή κατά Πορτογαλικής Δημοκρατίας, σχετικά με τη μεταφορά στο εθνικό δίκαιο της οδηγίας 89/665/ΕΟΚ (1) του Συμβουλίου, της 21ης Δεκεμβρίου 1989, για το συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, παρέβη τις υποχρεώσεις που υπέχει από το άρθρο 228, παράγραφος 1, της Συνθήκης ΕΚ·
            
         
               2)
            
            
               να υποχρεώσει την Πορτογαλική Δημοκρατία να καταβάλει στην Επιτροπή, στο λογαριασμό «ίδιοι πόροι» των Ευρωπαϊκών Κοινοτήτων που μνημονεύεται στο άρθρο 9 του κανονισμού (ΕΚ, Ευρατόμ) 1150/2000 (2) του Συμβουλίου, χρηματική ποινή 21.450 ευρώ για κάθε ημέρα υπερημερίας κατά την εκτέλεση της αποφάσεως στην προαναφερθείσα υπόθεση C-275/03, από την ημέρα κατά την οποία το Δικαστήριο θα δημοσιεύσει την απόφασή του στην υπό κρίση διαφορά έως ότου η απόφαση στην προαναφερθείσα υπόθεση C-275/03 εκτελεσθεί·
            
         
               3)
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Κατά την Επιτροπή, η πρόταση νόμου για την αστική εξωδικαιοπρακτική ευθύνη του Δημοσίου και των λοιπών δημοσίων φορέων, την οποία υπέβαλε η Πορτογαλική Κυβέρνηση στη Συνέλευση της Δημοκρατίας (Βουλή), δεν προβλέπει τα αναγκαία μέτρα προς εκτέλεση της αποφάσεως του Δικαστηρίου της 14ης Οκτωβρίου 2004, που εκδόθηκε στην υπόθεση C-275/03· εφόσον δε μέχρι τούδε δεν της έχουν κοινοποιηθεί οποιαδήποτε άλλα μέτρα προς εκτέλεση της εν λόγω αποφάσεως, η Επιτροπή θεωρεί ότι η Πορτογαλική Δημοκρατία παρέβη τις υποχρεώσεις που υπέχει από το άρθρο 228, παράγραφος 1, ΕΚ.
   
      (1)  ΕΕ 1989, L 395, σ.33.
   
      (2)  της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ 2000, L 130 σ. 1).